એ સાંજે હેર હથ એક મુલાકાતી તરીકે ઓસ્કરને મળવા આવ્યો. પોતાની સાથે એ ભોજનની થાળી અને વાઇનની બોટલ પણ લઈને આવ્યો હતો. હથે ક્લોનોવ્સ્કા સાથે વાત કરી હતી. ઓસ્કર પોતે તો એ બાબતનો ખુલાસો ક્યારેય કરવાનો ન હતો, કે હથ સાથે રેલ્વે સ્ટેશને થયેલી પેલી આકસ્મિક મુલાકાત ક્લોનોવ્સ્કાએ અગાઉથી ગોઠવી રાખી હતી કે નહીં! અને એ જે હોય તે, પરંતુ હથે ઓસ્કરને એટલી જાણ કરી દીધી, કે ક્લોનોવ્સ્કા ઓસ્કરના જૂના મિત્રોનો સંપર્ક કરી જ રહી હતી.